PATVIRTINTA

Neringos gimnazijos direktoriaus

2024-11-04 įsakymu Nr. 5V-41/1

**NERINGOS GIMNAZIJA**

**5-II GIMNAZIJOS KLASIŲ MOKINIŲ**

**NAUDOJIMOSI MOBILIAISIAIS TELEFONAIS IR KITAIS MOBILIAIS ĮRENGINIAIS TAISYKLĖS**

**I SKYRIUS**

**BENDROSIOS NUOSTATOS**

1. Taisyklės parengtos vadovaujantis Lietuvos Respublikos sveikatos apsaugos ministerijos 2011 m. rugpjūčio 31 d. pranešimu Nr. 10-(192-11.3)-6626 ,,Dėl atsargumo priemonių taikymo mokyklose siekiant išvengti galimo neigiamo poveikio vaikų sveikatai naudojant mobiliuosius telefonus“, Neringos gimnazijos direktoriaus 2024 m. rugsėjo X d. įsakymo Nr. X ,,Dėl Neringos gimnazijos mokinio elgesio taisyklių patvirtinimo“ X punktu ir gimnazijos Mokyklos tarybos 2024 m. rugsėjo 10 d. posėdžio Nr.1 ir Tėvų komiteto 2024 m. rugsėjo 25 d. posėdžio Nr. 1 nutarimais.

2. Šiomis taisyklėmis siekiama:

2.1. sumažinti žalos vaikų sveikatai riziką, irzlumą, atsirandantį vaikus atitraukus nuo mobiliųjų įrenginių, negebėjimą koncentruoti dėmesio;

2.2. apsaugoti vaikus nuo pavojingo turinio internete, patyčių mokinių ir mokyklos darbuotojų atžvilgiu;

2.3. vykdyti priklausomybės nuo mobiliųjų įrenginių prevenciją;

2.4. užtikrinti mokyklos vidinę tvarką.

3. Klasių vadovai rekomenduoja tėvams susitarti su savo vaikais dėl mobiliųjų telefonų nesinešimo į mokyklą.

**II SKYRIUS**

**NAUDOJIMASIS MOBILIAISIAIS TELEFONAIS IR KITAIS MOBILIAIS ĮRENGINIAIS**

4. Mokiniui(-ei), atsinešusiam(-ei) mobilųjį telefoną į mokyklą, draudžiama juo naudotis pamokų, pertraukų ir renginių metu, jei tai nesusiję su ugdymo procesu.

5. Mokinys(-ė), atsinešęs(-usi) į mokyklą telefoną, privalo išjungti garsą ir pirmos pamokos pradžioje įdėti į telefonams skirtą dėžutę, kurią mokytojas padeda mokytojų kambaryje į užrakinamą spintą. Telefonai mokiniams grąžinami po paskutinės pamokos. Už telefonų grąžinimą atsakingas paskutinės pamokos dalyko mokytojas.

6. Dalyko mokytojui leidus, pamokoje mobilusis telefonas gali būti naudojamas tik mokymosi tikslams. Dalyko mokytojas išdalina ir surenka telefonus pagal mokymo(si) poreikį. Mokiniui prireikus išvykti, telefoną atiduoda mokytojai, kurie tuo metu atsakingi už klasę.

7. Ekskursijų, išvykų metu mobilusis telefonas naudojamas tik ugdymo tikslais. Lydintys mokytojai priima sprendimą atsižvelgdami į išvykos programą ir iš anksto informuoja mokinius bei mokinių tėvus (globėjus).

8. Mokyklos teritorijoje mokiniams draudžiama filmuoti ar fotografuoti mobiliuoju telefonu, išskyrus atvejus, kai gautas leidimas filmuoti ar fotografuoti mokyklos reikmėms.

9. Tėvams prireikus susisiekti su mokykloje esančiu vaiku, rekomenduojama skambinti klasės vadovui arba bendruoju mokyklos telefonu +370 46952291.

10. Vaikui iškilus būtinybei susisiekti su tėvais, kai jis yra mokykloje, leidžiama pasinaudoti savo mobiliuoju telefonu. Mokinys tokiu atveju turi kreiptis į klasės vadovą ar socialinį pedagogą.

11. Mokiniui pažeidus Taisykles, mokytojui ir kitiems mokyklos pedagoginiams darbuotojams suteikiama teisė paimti telefoną ar mobilųjį įrenginį.

12.Klasės vadovas apie Taisyklių pažeidimą per el. dienyną arba el. paštu praneša mokinio tėvams (globėjams, rūpintojams). Mobilusis telefonas ir kiti mobilieji įrenginiai grąžinami atvykusiems į mokyklą tėvams (globėjams, rūpintojams).

13. Pažeidus mobiliojo telefono naudojimo(-si) taisykles mokykloje ar mokyklos teritorijoje, skiriamas žodinis įspėjimas. Antrą kartą pažeidus taisykles, įrašoma pastaba klasės *Uniformų bei naudojimosi telefonais apskaitos* lape, o mokinys pateikia raštišką paaiškinimą klasės vadovui. Trečią kartą pažeidus naudojimosi telefonais taisykles, klasės vadovas arba socialinis pedagogas informuoja Neringos gimnazijos Vaiko gerovės komisiją ir tėvus (globėjus) dėl taisyklių pažeidimo ir kviečia juos į Vaiko gerovės komisijos posėdį svarstymui. Pažeidus taisykles, mobilusis telefonas gali būti paimamas ir grąžinamas tik atvykus tėvams (globėjams).

14. Jei nė vienas klasės mokinys per mėnesį nepažeidžia *5-II gimnazijos klasių naudojimosi telefonais ir kitais mobiliais įrenginiais taisyklių,* visaiklasei sudaroma galimybė vieną pasirinktą dieną mokytis nuotoliniu mokymosi būdu.

REKOMENDACIJA TĖVAMS - jei abejojate vaiko gebėjimu prisiimti atsakomybę už telefono saugumą, prašome vaikui telefono neduoti.

**III SKYRIUS**

**BAIGIAMOSIOS NUOSTATOS**

10. Naudojimosi mobiliaisiais telefonais mokykloje taisyklės viešinamos gimnazijos internetinėje svetainėje.

11. Su mobiliųjų telefonų naudojimo (si) taisyklėmis klasių vadovai supažindina mokinius ir jų tėvus.

12. Skaitmeninės etikos centro tinklalapyje galima rasti naudingos informacijos apie tinkamą ekrano naudojimo kiekį, pavojaus ženklus ir reikalingus šeimos susitarimus: <https://e-etika.lt/tevams-ir-globejams/ekrano-laikas/>

Skaitykite apie saugų interneto naudojimą: [Tėvų kontrolė | Skaitmeninės etikos centras](https://e-etika.lt/tevams-ir-globejams/tevu-kontrole/) , [Saugumas | Skaitmeninės etikos centras](https://e-etika.lt/tevams-ir-globejams/saugumas/)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_